- Hindi News
- National
- आईसीएसई की मैट्रिक परीक्षा में भुंतर की स्वप्निल हिमाचल पंजाब में रही टॉपर
आईसीएसई की मैट्रिक परीक्षा में भुंतर की स्वप्निल हिमाचल पंजाब में रही टॉपर
आईसीएसईकी मैट्रिक परीक्षा में आॅल इंडिया मैरिट सूची में स्थान प्राप्त कर कुल्लू जिला के भुंतर कस्बे की होनहार स्वप्निल ने पूरे देश में अपना लोहा मनवाया है। स्वप्निल ने इस परीक्षा में ऑल इंडिया की मैरिट सूची में स्थान पाने के साथ-साथ माउंट कार्मल के पंजाब हिमाचल प्रदेश जोन में प्रथम स्थान हासिल किया है। स्वप्निल ने कुल्लू जिला का ही नहीं बल्कि पूरे प्रदेश का नाम रोशन किया है।
माता-पिता और गुरुजनों को दिया श्रेय
आईसीएसईकी परीक्षा में उच्च रैंक पाकर स्वप्निल गौतम ने अपने माता-पिता कुल्लू जिला ही नहीं, बल्कि हिमाचल प्रदेश का नाम भी रोशन किया है। स्वप्निल ने अपनी इस उपलब्धि का श्रेय अपने माता-पिता गुरुजनों को दिया है।
डॉक्टर बनना चाहती हूं
स्वप्निलका कहना है कि वह डॉक्टर बनना चाहती है। डॉक्टर बनकर समाज सेवा कर अपना नाम कमाना चाहती है। उसने कहा कि वह अपना सपना पूरा करने के लिए कड़ी मेहनत कर रही है। वह कहती है कि कड़ी मेहनत और लगन से वह अपने इस मुकाम को हासिल करेगी और लोगों की सेवा करेगी।
97 प्रतिशत अंक
माउंटकाॅर्मल स्कूल गग्गल से मैट्रिक की परीक्षा देने वाली इस मेधावी छात्रा ने 97 प्रतिशत अंक लेकर माउंट कार्मल के पंजाब हिमाचल प्रदेश जोन में प्रथम स्थान हासिल किया है तथा आॅल इंडिया मेरिट सूची में भी इसका नाम देश भर के टाॅपर्स में शुमार है। स्वप्निल के टीचरों ने उसको बधाई दी है।
छात्रा को गोल्ड मेडल से किया सम्मानित
स्वप्निलको इस कामयाबी के लिए माउंट कार्मल की ओर से होशियारपुर में एक सम्मान समारोह का आयोजन किया गया, जिसमें उन्हें गोल्ड मेडल देकर सम्मानित किया गया है। माउंट कार्मल स्कूल गग्गल के समारोह में कांगड़ा के उपायुक्त रितेश चैहान ने भी स्वप्निल को विशेष रूप से पुरस्कृत किया।
वरिष्ठ एचएएस अधिकारी हैं पिता: स्वप्निलके पिता रतन गौतम वरिष्ठ एचएएस अधिकारी हैं तथा वर्तमान में मनाली में पर्यटन विभाग के उपनिदेशक के पद पर तैनात हैं। इसके अलावा उसकी माता डाॅ. मनु गौतम जिला आयुर्वेद अस्पताल कुल्लू में बाल रोग विशेषज्ञ के रूप में अपनी सेवाएं दे रही हैं।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva mai_Deva hin_Deva hin_Deva